એકશન ફિલ્મોની ચર્ચા હોય અને અમિતાભનું નામ ન આવે તે શક્ય નથી કારણકે બોલિવુડમાં એકશન ફિલ્મોનો દૌર જ અમિતાભે શરૃ કર્યો હતો. જંઝીરનો એ સીન યાદ કરો જ્યારે ઇન્સપેકટર વિજય પોતાનાથી કયાંય તગડા પઠાણની સામે રૃઆબદાર કહે છે યે પુલીસ સ્ટેશન હૈ તુમ્હારે બાપ કા ઘર નહી ત્યારે એની આંખોમાં જે જવાળામુખી જોવા મળે છે તે દર્શકોને પસંદ આવ્યો હતો અને દુબળી પાતળી કાયા હોવા છતાં પરદા પર અમિતાભ અસંખ્ય ગુંડાઓને માર મારીને અધમુઆ કરી નાંખે તેવા દૃશ્યો દર્શકોને ખટક્યા ન હતા તેનું કારણ અમિતાભનો પાવરપેક અભિનય જ હતો. એકશન દૃશ્યોમાં તેના ચહેરા પર જોવા મળતો ક્રોધ સિનેમાઘરમાં બેઠેલા દર્શકો પણ અનુભવી શકતા હતા. જો કે અમિતાભ અભિનેતા તરીકે પણ એટલો જ ઉત્તમ હતો છતાં બોલિવુડમાં એકશનનો દૌર તેમનાથી શરૃ થયો હતો અને એકશન હીરો તરીકે અમિતાભનાં નામે જંઝીર, શોલે, દીવાર, ડોન, ખુન પસીના, ગંગા કી સૌગંધ, શાન, મહાન, અગ્નિપથ અને આખરી રાસ્તા જેવી ફિલ્મો કરી હતી.